மியூசியம் நெகாரா எம்ஆர்டி நிலையம்

மியூசியம் நெகாரா எம்ஆர்டி நிலையம் (ஆங்கிலம்: Muzium Negara MRT Station; மலாய்: Stesen MRT Muzium Negara) என்பது மலேசியா, கோலாலம்பூர் மாநகரில் உள்ள ஒரு நிலத்தடி விரைவுப் போக்குவரத்து (MRT) நிலையம் ஆகும். இந்த நிலையம் காஜாங் எம்ஆர்டி வழித்தடத்தில் அமைந்துள்ளது.

மியூசியம் நெகாரா எம்ஆர்டி நிலையம் சுங்கை பூலோ - காஜாங் எம்ஆர்டி வழித்தடத்தில் இரண்டாம் கட்ட நடவடிக்கைகளின் கீழ் 17 சூலை 2017-ஆம் திகதி திறக்கப்பட்டது. மேலும் இந்த நிலையம் மலேசிய அருங்காட்சியகத்தின் முன்புறத்தில் டாமன்சாரா சாலைக்கு அடியில் உள்ளது.

கோலாலம்பூர் சென்ட்ரல் அருகே அமைந்திருந்தாலும், மியூசியம் நெகாரா எம்ஆர்டி நிலையம் கோலாலம்பூர் சென்ட்ரல் வளாகத்தின் ஒரு பகுதியாக இல்லை. இருப்பினும், 240 மீட்டர் மூடப்பட்ட பாதசாரி நடைபாதை வழியாக கோலாலம்பூர் சென்ட்ரலுடன் இணைக்கப்பட்டுள்ளது.

அமைவு
மியூசியம் நெகாரா எம்ஆர்டி நிலையம்; கோலாலம்பூரின் வரலாற்று நகர மையத்தின் தென்மேற்கே டாமன்சாரா சாலையின் அடியில் அமைந்துள்ளது. இது கோலாலம்பூர் சென்ட்ரல் மேம்பாட்டு வளாகத்திற்கு வடக்கிலும்; மற்றும் அதற்கு அருகிலும் அமைந்துள்ளது. 

நிலையத்தின் வடக்கே மலேசிய அருங்காட்சியகம் உள்ளது. அதே வேளையில் நிலையத்தின் தெற்குப் பகுதிக்கு அருகில் மெனாரா சிஐஎம்பி (Menara CIMB), கியூ சென்ட்ரல் (Q Sentral) மற்றும் செயிண்ட் ரெஜிஸ் கோலாலம்பூர் (St Regis Kuala Lumpur) போன்ற கட்டிடங்களும் உள்ளன.

காஜாங் வழித்தடம்
காஜாங் வழித்தடம் அல்லது காஜாங் எம்ஆர்டி வழித்தடம் (ஆங்கிலம்: Kajang Line அல்லது MRT Kajang Line அல்லது Kelana Jaya Komuter Line; என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (Mass Rapid Transit Line) (MRT) ஆகும்.

கிளானா ஜெயா இலகு விரைவு தொடருந்து வழித்தடத்திற்கு (LRT Kelana Jaya Line) (LRT) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.

எம்ஆர்டி நிறுவனம்

இந்த வழித்தடம் எம்ஆர்டி நிறுவனத்திற்கு சொந்தமானது; மற்றும் ரேபிட் ரெயில் நிறுவனத்தின் ரேபிட் கேஎல் சேவையின் ஒரு பகுதியாகவும்; ஒருங்கிணைந்த கிள்ளான் பள்ளத்தாக்கு போக்குவரத்து அமைப்பின் (Klang Valley Integrated Transit System) ஒரு பகுதியாகும் இயக்கப்படுகிறது.

அதிகாரப்பூர்வமான போக்குவரத்து வரைபடங்களில் வழித்தடம் 9; வழித்தடத்தின் நிறம் பச்சை என பொறிக்கப்பட்டு உள்ளது. எம்ஆர்டி நிறுவனத்தின் கிள்ளான் பள்ளத்தாக்கு போக்குவரத்து திட்டத்தின் கீழ் திட்டமிடப்பட்ட மூன்று தொடருந்து வழித்தடங்களில் இதுவும் ஒன்றாகும்.

நிலைய அமைப்பு
L1மியூசியம் நெகாரா தளம்மின்தூக்கி (→) நுழைவாயில் B (→) தெருநிலைGதெருநிலைநுழைவாயில் A (→) நுழைவாயில் B (→) டாமன்சாரா சாலை (→) வாடகை வாகன நிறுத்துமிடங்கள் மற்றும் தனியார் வாகன நிறுத்துமிடங்கள் B2இணைப்புவழிகடவுச் சீட்டு வழங்கும் இயந்திரங்கள்; வாடிக்கையாளர் சேவை அலுவலகம்; கட்டண வாயில்கள்; நுழைவாயில் C (→) (பாதசாரி இணைப்பு கோலாலம்பூர் சென்ட்ரல்)B3நடைமேடை தளம் நடைமேடை  1:    (→)  காஜாங் (→)தீவு மேடை நடைமேடை 2:    (→)  குவாசா டாமன்சாரா (←)

வெளியேறும் வழிகள் - நுழைவாயில்கள்

  வழித்தட நிலையம் நுழைவாயில் இடம்  இலக்கு தோற்றம் A டாமன்சாரா சாலை தெற்குப் பகுதி செயிண்ட் ரெஜிஸ் கோலாலம்பூர், மெனாரா சிஐஎம்பி 150px B டாமன்சாரா சாலை வடக்குப் பகுதி மலேசிய அருங்காட்சியகம், மலாய் உலக இனவியல் அருங்காட்சியகம், மலேசியாவின் அருங்காட்சியகத் துறை, தாசேக் பெர்டானா, கோலாலம்பூர் மெஜஸ்டிக் தங்கும் விடுதி 150px C கோலாலம்பூர் சென்ட்ரல் இணைப்புவழி கோலாலம்பூர் சென்ட்ரல், கோலாலம்பூர் இல்டன், கோலாலம்பூர் லா மெரிடான், கியூ சென்ட்ரல், மெனாரா சிஐஎம்பி , பிளாட்டினம் சென்ட்ரல், நு சென்ட்ரல்150px

கோலாலம்பூர் சென்ட்ரல் நிலைய இணைப்பு
மியூசியம் நெகாரா எம்ஆர்டி நிலையத்திற்கும் கோலாலம்பூர் சென்ட்ரல் போக்குவரத்து மையத்திற்கும் இடையில் பயணிக்கும் பயணிகள் 240 மீட்டர் பாதசாரி இணைப்பு வழியாக நடந்து செல்ல வேண்டும்; இந்த இணைப்புவழி ஓரளவு உயர்த்தப்பட்டு நிலத்தடியில் உள்ளது. இந்த இணைப்பு RM 50 மில்லியன் செலவில் கட்டப்பட்டது.

கோலாலம்பூர் சென்ட்ரல் நிலையத்தில், பயணிகள்  பத்துமலை–புலாவ் செபாங் வழித்தடம்,  தஞ்சோங் மாலிம்–கிள்ளான் துறைமுக வழித்தடம், , ,  மற்றும்  கேஎல் சென்ட்ரல்–இஸ்கைபார்க் ஆகியவற்றுடன் இணைக்க முடியும். கோலாலம்பூர் சென்ட்ரலுடன் இணைக்கப்பட்ட இணைப்பு வழியாக நடந்து செல்வதன் மூலம்  கோலாலம்பூர் மோனோரெயில் வழித்தடத்தையும் அடையலாம்.

காட்சியகம்
மியூசியம் நெகாரா எம்ஆர்டி நிலையம் (2022)

மேலும் காண்க
கோலாலம்பூர் சென்ட்ரல்
மலேசிய அருங்காட்சியகம்
பத்துமலை–புலாவ் செபாங் வழித்தடம்
தஞ்சோங் மாலிம்–கிள்ளான் துறைமுக வழித்தடம்

மேற்கோள்கள்

வெளி இணைப்புகள்

 Muzium Negara MRT Station | mrt.com.my
 Klang Valley Mass Rapid Transit website
 Unofficial information resource on the MRT

பகுப்பு:மலேசியத் தொடருந்து நிலையங்கள்
பகுப்பு:சிலாங்கூர் துரிதப் போக்குவரத்து நிலையங்கள்
பகுப்பு:கோலாலம்பூர் கூட்டாட்சியின் தொடருந்து நிலையங்கள்